stanford-oval/wikipedia huggingface dataset:
Mark Hurtubise
Ura

QMJHL-joukkue Québec Remparts varasi Hurtubisen 54. pelaajana vuonna 2000. Hän pelasi kauden 2000–2001 vielä Québecin paikallista juniorisarjaa Gatineau L'Intrépiden joukkueessa. Hurtubise siirtyi Rempartsiin kaudeksi 2001–2002, josta hän vaihtoi kesken kauden 2002–2003 Val-d'Or Foreursin riveihin. Hurtubise oli kevään 2003 pudotuspeleissä joukkueen paras pistemies ja maalintekijä tehoilla 5+4=9. Vuotta myöhemmin, kevään 2004 pudotuspeleissä hän oli Foreursin paras maalintekijä neljällä osumallaan. Viimeisellä QMJHL-kaudellaan 2004–2005 Hurtubise oli joukkueen toiseksi paras pistemies Olivier Latendressen jälkeen tehoilla 18+37=55.
Kaudella 2005–2006 Hurtubise aloitti miesten pelinsä UHL-joukkue Adirondack Frostbitessa. Kaksi seuraavaa kautta hän pelasi ECHL:ssä; kauden 2006–2007 Long Beach Ice Dogsissa sekä kauden 2007–2008 Mississippi Sea Wolvesissa, jonka kolmanneksi paras pistemies Hurtubise oli tehoilla 14+30=44. Kaudeksi 2008–2009 hän siirtyi Eurooppaan ja Ison-Britannian EIHL:n Edinburgh Capitalsiin. Hurtubise voitti tehoilla 30+59=89 koko liigan piste- ja syöttöpörssin ja valittiin kauden päätteeksi EIHL:n ensimmäiseen tähdistökentälliseen.
Hurtubise jatkoi kaudella 2009–2010 uraansa Ruotsin kolmanneksi korkeimmalla sarjatasolla I-divisioonan Olofströms IK:ssa. Hän voitti tehoilla 35+40=75 koko sarjan piste- ja maalipörssin. Olofström eteni Allsvenskanin nousukarsintoihin saakka, mutta jäi lopulta ilman sarjanousua. Hurtubise itse siirtyi kuitenkin sarjatasoa ylemmäs HockeyAllsvenskan-joukkue Almtuna IS:ään kaudeksi 2010–2011. Hän voitti joukkueen sisäisen piste- ja syöttöpörssin tehoilla 11+26=37. Syyskuussa 2011 Hurtubise siirtyi try-outille samassa sarjassa pelanneeseen Leksands IF:ään. Hän sai lokakuussa joukkueeseen vuoden mittaisen jatkosopimuksen. Hurtubise oli tehoilla 14+18=32 Leksandin kolmanneksi paras pistemies. Joukkue sijoittui Allsvenskanin runkosarjassa toiseksi ja eteni Kvalserieniin, mutta Leksand jäi kuitenkin ilman sarjanousua. Kaudella 2012–2013 Hurtubise oli tehoilla 18+27=45 joukkueen toiseksi paras pistemies Michael Rafflin jälkeen. Leksand voitti Allsvenskanin runkosarjan ja tällä kertaa nousi Kvalserienin päätteeksi seuraavaksi kaudeksi SHL:ään.
Kaudeksi 2013–2014 Hurtubise siirtyi vuoden mittaisella sopimuksella SHL-joukkue AIK IF:ään. Hän oli 13 osumallaan joukkueen toiseksi paras maalintekijä Mattias Janmarkin jälkeen ja kuului heikon kauden pelanneen AIK:n harvoihin valopilkkuihin. Joukkue putosi lopulta kauden päätteeksi Allsvenskaniin. Kaudeksi 2014–2015 Hurtubise siirtyi vuoden mittaisella sopimuksella SM-liigajoukkue Tampereen Ilvekseen. Hän teki yhdeksässä runkosarjaottelussa kaksi maalia, kunnes joukkue purki Hurtubisen sopimuksen lokakuussa 2014. Noin viikkoa myöhemmin hän palasi Allsvenskaniin ja siirtyi loppukauden kattaneella sopimuksella IF Björklövenin riveihin. Hurtubise oli joukkueen toiseksi paras pistemies Stefan Öhmanin jälkeen tehoilla 14+19=33.
Hurtubise siirtyi kaudeksi 2015–2016 Sveitsin toiseksi korkeimmalle sarjatasolle National League B -joukkue HC Red Iceen.
Masuyo Shiraishi

| Henkilötiedot |
| --- | --- | --- |
Koko nimi: Masuyo Shiraishi
Syntymäaika: 24. syyskuuta 1963 (ikä 61)
Syntymäpaikka: Japani
Kansalaisuus:  Japani
Junioriseurat
: Nishiyama High School
Maajoukkue
| 1981 | Japani | 4 (0) |
Masuyo Shiraishi (jap. 白石 益代, Shiraishi Masuyo; s. 24. syyskuuta 1963) on japanilainen entinen jalkapalloilija.
Jalkapallomaajoukkue

Shiraishi debytoi Japanin maajoukkueessa kesäkuussa 1981. Hän on pelannut neljä maaottelua.
Mattia Pellegrin

| Mattia Pellegrin |
| --- | --- |

Henkilötiedot
Syntynyt: 8. kesäkuuta 1989 (ikä 35) Cavalese, Italia
Uran tiedot
Pituus:  180 cm
Seura:   GS Fiamme Oro Moena
Laji:  maastohiihto 
Maailmancup
Kaudet:  2012-2016
Voitot:  0
Palkintokorokkeella:  0
 Tietolaatikko päivitetty 28. toukokuuta 2018 
Mattia Pellegrin (s. 8. kesäkuuta 1989 Cavalese) on italialainen uransa lopettanut maastohiihtäjä. Hän edusti GS Fiamme Oro Moena -seuraa.
Pellegrin debytoi maastohiihdon maailmancupissa joulukuussa 2012 Canmoressa sijoittuen 15 kilometrin perinteisen hiihtotavan kilpailussa sijalle 19. Tuo sijoitus toi Pellegrinille uran ensimmäiset maailmancupin pisteet ja on myös Pellegrinin kaikkien aikojen paras sijoitus maailmancupin osakilpailussa.
Pellegrin kilpaili myös vuoden 2014 talviolympialaisissa Sotšissa, jossa hän oli ainoalla matkallaan, 15 kilometrin perinteisellä 36. Hän osallistui myös kotikisoihinsa, 2013 MM-kisoihin Val di Fiemmessä, jossa Pellegrin oli ainoalla matkallaan, 50 kilometrin perinteisellä sijalla 38.
Pellegrin voitti syyskuussa 2014 Val di Fiemmen osakilpailun rullahiihdon maailmancupissa.
Käännös suomeksi
Maribor

| Maribor |
| --- | --- |
 Näkymä Mariboriin.
 Maribor
 Koordinaatit: 46°33′26″N, 15°38′46″E 
Valtio:   Slovenia
Perinteinen alue:  Štajerska
Kunta:  Maribor
Kaupunginoikeudet:  1254
Pinta-ala:  
 – Kokonaispinta-ala:  41 km²
Korkeus:  262 m
Väkiluku (2016):  95 589
 – Väestötiheys:  2 332 as./km²
Aikavyöhyke:  UTC+1
 – Kesäaika:  UTC+2
Postinumero:  2000 Maribor
 
 www.maribor.si 
Infobox OKVirheellinen NIMI-arvo: 
Maribor (saks. Marburg an der Drau) on kaupunki Štajerskan perinteisellä alueella Sloveniassa. Se on Mariborin kunnan keskustaajama.
Kaupungissa on noin 95 600 asukasta, joten se on Slovenian toiseksi suurin kaupunki pääkaupunki Ljubljanan jälkeen. Mariborin pinta-ala on 41 neliökilometriä.
Maribor sijaitsee vain 18 kilometrin päässä Itävallan rajalta Drava-joen varrella. Kaupunki oli pieni aina 1800-luvulle saakka, kunnes se kasvoi voimakkaasti teollisen vallankumouksen myötä. Kirjallisissa lähteissä Maribor mainitaan ensimmäisen kerran vuonna 1204 Marchburch-nimisen linnan lähistöllä sijaitsevana kauppapaikkana. Kaupunginoikeudet se sai vuonna 1254.
Kaupungissa on Mariborin yliopisto, joka on perustettu vuonna 1975 ja jossa opiskelee noin 25 000 opiskelijaa. Kaupunkia palvelee Mariborin lentoasema, joka sijaitsee noin kymmenen kilometriä kaupungista etelään. Mariborin tuomiokirkko on peräisin keskiajalta.
Ystävyyskaupungit

Mariborilla on yksitoista ystävyyskaupunkia:
Graz, Itävalta
Greenwich, Englanti
Kraljevo, Serbia
Marburg, Saksa
Osijek, Kroatia
Pétange, Luxemburg
Pueblo, Kalifornia, Yhdysvallat
Pietari, Venäjä
Szombathely, Unkari
Tours, Ranska
Udine, Italia
Aiheesta muualla

Kuvia tai muita tiedostoja aiheesta Maribor Wikimedia Commonsissa
Kaupungin kotisivu (sloveeniksi) (englanniksi)
Euroopan kulttuuripääkaupunki
| --- | --- |
1980-luku:   1985: Ateena  1986: Firenze  1987: Amsterdam  1988: Länsi-Berliini  1989: Pariisi 
1990-luku:   1990: Glasgow  1991: Dublin  1992: Madrid  1993: Antwerpen  1994: Lissabon  1995: Luxemburg  1996: Kööpenhamina  1997: Thessaloniki  1998: Tukholma  1999: Weimar 
2000-luku:   2000: Avignon · Bergen · Bologna · Bryssel · Helsinki · Krakova · Praha · Reykjavík · Santiago de Compostela  2001: Rotterdam · Porto  2002: Brugge · Salamanca  2003: Graz  2004: Genova · Lille  2005: Cork  2006: Patras  2007: Sibiu · Luxemburg  2008: Liverpool · Stavanger  2009: Vilna · Linz 
2010-luku:   2010: Essen · Istanbul · Pécs  2011: Turku · Tallinna  2012: Guimarães · Maribor  2013: Marseille · Košice  2014: Riika · Uumaja  2015: Mons · Plzeň  2016: San Sebastián · Wrocław  2017: Aarhus · Páfos  2018: Leeuwarden · Valletta  2019: Matera · Plovdiv 
2020-luku:   2020: Rijeka · Galway  2021: Timișoara · Elefsína  2022: Kaunas · Esch-sur-Alzette  2023: Veszprém  2026: Oulu
Masvingo

| Masvingo (Fort Victoria) |
| --- | --- |
 Masvingon keskustaa
 Masvingo
 Koordinaatit: 20°4′30″S, 30°50′0″E 
Valtio:   Zimbabwe
Provinssi:  Masvingo
Piirikunta:  Masvingo
Perustettu:  1890
Korkeus:  1080 m
Väkiluku (2002):  58 000
Aikavyöhyke:  UTC+2
Infobox OKVirheellinen NIMI-arvo: 
Masvingo on kaupunki Zimbabwessa. Se on samannimisen provinssin pääkaupunki. Masvingossa oli vuonna 2002 arviolta 58 000 asukasta. Kaupungin lähellä sijaitsevat Suur-Zimbabwen rauniot.
Masvingo sijaitsee eteläisen Zimbabwen suhteellisen tasaisella alueella, jota kuitenkin täplittävät yksittäiset kopje-nimellä kutsutut vuoret. Kaupungin halki virtaa Muchekejoki, ja sen lähellä sijaitsee Mutirikwejärvi, josta kaupunki saa myös käyttövetensä. Kaupungin ilmasto on kuuma ja kuiva lähes koko vuoden. Suurimmat sateet tulevat kesällä, ja vuoden sadanta on noin 600 millimetriä. Kaupunki on suunniteltu ruutukaavan mukaan, ja se sijaitsee liikenneristeyksessä, josta ihmiset kulkevat sisämaahan kohti Suur-Zimbabwea, länteen Bulawayoon tai etelämmäksi kohti Etelä-Afrikan rajaa.
Masvingo on Zimbabwen vanhin siirtomaakaupunki, ja sen perustivat 1890 Pioneer Columnin joukot. Kaupunki tunnettiin alkujaan nimellä Fort Victoria, kunnes sen nimi vaihdettiin 1982 Nyandaksi. Muutaman kuukauden kuluttua nimi muutettiin Masvingoksi, kun paljastui, että Nyanda ei kääntynyt järkevästi alueen murteille.
Aiheesta muualla

Kuvia tai muita tiedostoja aiheesta Masvingo Wikimedia Commonsissa
Markku Löfman

Markku Löfman (s. 19. huhtikuuta 1950 Suonenjoki) on suomalainen pesäpalloilija.
Löfman aloitti pelaamisen Valkealan Roiman juniorijoukkueessa, jonka jälkeen siirtyi 1966 KPL:n 2-joukkueeseen ja pelasi Pesäpallon mestaruussarjassa 1967–1980 yhteensä 9 kautta edustaen koko ajan Kouvolan Pallonlyöjiä. Suomen mestaruuden Löfman voitti neljä kertaa ja Cup-mestaruuden kahdesti. Lisäksi mitalisaldoa kaunistaa 1 SM-hopea ja kaksi pronssia.
Itä–Länsi-ottelussa Löfman on pelannut viisi kertaa ja Liitto–Lehdistö-kamppailuun hänet on valittu seitsemän kertaa.
Saavutukset > Pelaajana

4 SM-kultaa: 1967, 1968, 1969, 1976
1 SM-hopea: 1970
2 SM-pronssia: 1972, 1977
5 Itä-Länsi-ottelua: 1973–1976, 1978
Luettelo televisiosarjan Päivien viemää näyttelijöistä

Luettelo Päivien viemää -televisiosarjan näyttelijöistä.
Näyttelijät > Nykyiset näyttelijät (Suomen jaksojen mukaan)

| Näyttelijä | Rooli | Vuodet |
| --- | --- | --- |
| Kristian Alfonso | Hope Brady | 1983-1987, 1990, 1994- |
| Blake Berris | Nick Fallon | 2006- |
| Nadia Bjorlin | Chloe Horton | 1999-2003, 2003-2004, 2004-2005, 2007- |
| Roscoe Born | Trent Robbins | 2008- |
| Darin Brooks | Max Brady | 2005- |
| Molly Burnett | Melanie Layton | 2008- |
| Shawn Christian | Dr. Daniel Jonas | 2007- |
| Bryan Dattilo | Lucas Horton | 1993-2001, 2002- |
| Mary Beth Evans | Dr. Kayla Brady Johnson | 1986-1992, 2006- |
| Deidre Hall | Dr. Marlena Evans Black | 1976-1987, 1991- |
| Shelley Hennig | Stephanie Johnson | 2007- |
| Drake Hogestyn | John Black | 1986-2007, 2008- |
| Jay Kenneth Johnson | Philip Kiriakis | 1999-2002, 2007- |
| Renée Jones | Dr. Lexie Carver Nikki Wade | 1993-2007, 2007, 2008- 1982-1983 |
| Lauren Koslow | Kate Roberts | 1996- |
| Eric Martsolf | Brady Black | 2008- |
| Joseph Mascolo | Stefano DiMera | 1982-1985, 1988, 1993-2001, 2007- |
| Peggy McCay | Caroline Brady | 1982-1983, 1985-2003, 2004- |
| Rachel Melvin | Chelsea Brady | 2005- |
| Stephen Nichols | Steve "Patch" Johnson | 1985-1990, 2006- |
| Frank Parker | Shawn Brady | 1983-1984, 1985-1989, 1990- |
| Peter Reckell | Bo Brady | 1983-1987, 1990-1992, 1995- |
| Frances Reid | Alice Horton | 1965- |
| Kristen Renton | Morgan Hollingsworth | 2007- |
| James Reynolds | Abe Carver | 1981-2003, 2004- |
| Suzanne Rogers | Maggie Horton | 1973-2003, 2004- |
| James Scott | EJ DiMera | 2006- |
| Alison Sweeney | Sami Brady | 1993- |
| Josh Taylor | Roman Brady | 1997- |
| Arianne Zucker | Nicole Kiriakis | 1997- |
Näyttelijät > Harvemmin esiintyvät näyttelijät

| Näyttelijä | Rooli |
| --- | --- |
John Aniston: Victor Kiriakis
Tanya Boyd: Celeste Perrault
Tamara Braun: Ava Vitali
Kale Browne: Dr. Berman
Judi Evans: Adrienne Kiriakis
Alina Foley: Claire Kiriakis
Bill Hayes: Doug Williams
Susan Seaforth Hayes: Julie Williams
Dakoda and Danica Hobbs: Ciara Brady
Ashlee Holland: Crystal Miller
Leann Hunley: Anna DiMera
Wally Kurth: Justin Kiriakis
Näyttelijät > Tulevat näyttelijät (Suomen jaksojen mukaan)

| Näyttelijä | Rooli |
| --- | --- |
Matthew Ashford: Jack Devereaux
Camila Banus: Gabi Hernandez
Sarah Brown: Madison James
Chrystal Chappell: Dr.Carly Manning
Christie Clark: Carrie Reed
Casey Jon Deidrick: Chad Peterson Woods
Bren Foster: Quinn Hudson
Galen Gering: Rafe Hernandez
Lindsay Hartley: Arianna Hernandez
Natalia Livingston: Taylor Walker
Kate Mansi: Abigail Devereaux
Chandler Massey: Will Horton
Patrick Muldoon: Austin Reed
Melissa Reeves: Jennifer Devereaux
Lisa Rinna: Billie Reed
Freddie Smith: Jackson "Sonny" Kiriakis
Louise Sorel: Vivian Alamain
Tamara Tunie: Tuomari Weston
Näyttelijät > Kuolleet näyttelijät

| Näyttelijä | Rooli | Kuolinpäivä |
| --- | --- | --- |

| Nancy Wickwire | Phyllis Anderson | 10. heinäkuuta 1974 |
| Brenda Benet | Lee DuMonde | 7. huhtikuuta 1982 |
| Charla Doherty | Julie Olson | 29. maaliskuuta 1988 |
| Ed Prentiss | John Martin / Dr. Ralph Dunbar / Alex Marshall | 19. maaliskuuta 1992 |
| Joy Garrett | Jo Johnson | 15. helmikuuta 1993 |
| Macdonald Carey | Dr. Tom Horton | 21. maaliskuuta 1994 |
| Patricia Huston | Addie Horton | 24. syyskuuta 1995 |
| Christopher Stone | Bill Horton | 20. lokakuuta 1995 |
| Mary Frann | Amanda Howard | 23. syyskuuta 1998 |
| Madlyn Rhue | Daphne DiMera | 16. joulukuuta 2003 |
| Don Briscoe | Tony Merritt | 31. lokakuuta 2004 |
| Richard Biggs | Dr. Marcus Hunter | 22. maaliskuuta 2004 |
| Paul Carr | Bill Horton | 17. helmikuuta 2006 |
| Terry O'Sullivan | Richard Hunter | 14. syyskuuta 2006 |
| Darlene Conley | Edith Baker | 14. tammikuuta 2007 |
| Lanna Saunders | Marie Horton | 10. maaliskuuta 2007 |
| Edward Mallory | Bill Horton | 4. huhtikuuta 2007 |
Masuuni (ravintola)

Masuuni oli vuonna 2001 perustettu ravintola S-ryhmän Sokos Hotel Ilveksen tiloissa Tampereen keskustassa. Paistinkääntäjien veljeskunta on myöntänyt sille Chaîne des Rôtisseurs -kilven.
Aiheesta muualla

Ravintolan sivusto
Ilveksen ruokamoka vaihe vaiheelta (Arkistoitu – Internet Archive) Urjalan Sanomat
Mattia Pasini

Mattia Pasini
Mattia Pasini (s. 13. elokuuta 1985 Rimini, Italia) on italialainen ratamoottoripyöräilijä.
Pasinin ura oli päättyä jo ennen, kuin se ehti kunnolla edes alkaa, sillä hän loukkaantui motocross-harjoituksissa vuonna 1998 ja oli kaksi vuotta sivussa kilpailuista. Hän palasi kilpailemaan vuonna 2001 sijoittuen 125-kuutioisten Italian mestaruussarjassa viidenneksi ja Euroopan mestaruussarjassa kolmanneksi.
Pasini aloitti uransa ratamoottoripyöräilyn MM-sarjassa 125-kuutioisissa vuonna 2004. Hän kilpaili ensimmäisen kauden Lucio Cecchinellon tallissa Aprilian pyörällä ja sijoittui MM-pisteissä viidenneksitoista. Tuolloin Pasinin tallikaverina ajoi Roberto Locatelli, joka sijoittui samalla kaudella MM-sarjassa kolmanneksi. Kaudelle 2005 Pasini vaihtoi tallia ja siirtyi jalkapalloilija Francesco Tottin omistaman Totti Top Sport -tiimin kuljettajaksi. Kauden aikana hän voitti kaksi osakilpailua ja sijoittui MM-sarjassa neljänneksi.
Kauden 2006 Pasini ajoi Jorge Martínezin Master Aspar -tiimissä. Kauden aikana hän voitti kaksi osakilpailua ja sijoittui jälleen neljänneksi loppupisteissä, tallikaveri Álvaro Bautistan viedessä maailmanmestaruuden. Kaudelle 2007 Pasini siirtyi ajamaan Polaris World -tiimiin. Kausi alkoi hänen osaltaan surkeasti sillä seitsemästä ensimmäisestä kilpailusta Pasini joutui keskeyttämään peräti viisi. Hän kuitenkin voitti kauden aikana neljä osakilpailua, ajoi yhdeksän paalupaikkaa (eniten koko sarjassa) ja sijoittui MM-sarjassa viidenneksi.
Kaudella 2008 Pasini ajoi 250-kuutioisissa Aprilian pyörällä Polaris World -tiimissä. Hän voittikin heti ensimmäisen 250-kuutioisten osakilpailunsa kauden avauksessa Qatarissa.
Urallaan Pasini on voittanut yhteensä kymmenen osakilpailua, ajanut yksitoista paalupaikkaa sekä neljä kilpailun nopeinta kierrosta.
Aiheesta muualla

Mattia Pasinin kotisivut (Arkistoitu – Internet Archive) (italiaksi)
Matti Kulkas

Matti Kulkas (26. huhtikuuta 1828 Messukylä – 22. helmikuuta 1876 Messukylä) oli maanviljelijä ja valtiopäivämies.
Kulkaksen vanhemmat olivat Matti ja Leena Kulkas ja puoliso Wilhelmina Mattila. Kulkas oli talonpoikaissäädyssä Satakunnan tuomiokunnan edustaja valtiopäivillä  1863–1864. Hän oli valtiopäivillä laki- ja talousvaliokunnan varajäsen.
Mamenchisaurus

| Mamenchisaurus |
| --- | --- |
 Mamenchisaurus
 Myöhäisjurakausi 155–145 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  †Sauropodomorpha
Osalahko::  †Sauropodit Sauropoda
Heimo::  †Mamenchisauridae
Suku::  †Mamenchisaurus  C. C. Young, 1954
Synonyymit
 Zigongosaurus 
Lajit
 †M. constructus (tyyppilaji)  †M. anyuensis  †M. hochuanensis  †M. jingyaensis  †M. sinocanadorum  †M. youngi 
Katso myös
   Mamenchisaurus Wikispeciesissä   Mamenchisaurus Commonsissa 
Infobox OKNimi-testi OK: 
Mamenchisaurus (nimen merkitys: "Mamenchin lisko") oli suurikokoinen ja pitkäkaulainen, kasveja syönyt sauropodi. Se eli 155–145 miljoonaa vuotta sitten myöhäisjurakaudella. Mamenchisauruksen fossiileja on löydetty Kiinasta.
Nimi

Mamenchisaurus tarkoittaa "Mamenchin liskoa". Dinosaurus sai nimensä kiinalaisen kylän mukaan, josta sen fossiileja löydettiin.
Tuntomerkit

Mamenchisauruksen pituus vaihteli lajeittain. Suurin laji oli M. sinocanadorum, jonka pituus oli 35 metriä. Muut lajit olivat pienempiä, pituudeltaan 13–26 metriä.
Mamenchisauruksella oli erittäin pitkä kaula. Se oli yksi pisimmistä kaikista koskaan eläneistä eläimistä. Kaula saavutti pituutta jopa 11 metriä, joten se vei melkein puolet koko eläimen pituudesta. Kaulaa tuki 19 pitkää luuta, joten kaula pystyi liikkumaan vapaasti puolelta toiselle. Sen ansiosta eläimen oli helpompi kurotella kaulaansa. Näin pitkän kaulan on ajateltu mahdollistaneen Mamenchisauruksen lakaista kaulaansa laajan, kasvillisuutta sisältäneen alueen halki, minkä ansiosta sen ei tarvinnut kävellä jatkuvasti uusien alueiden etsimistä varten. Tämä tarkoittaa sitä, että kun Mamenchisaurus kerran saapui sopivalle alueelle, se saattoi varsin mahdollisesti syödä siellä usean tunnin ajan, ilman että sen täytyi tuhlata tarpeetonta energiaa.
Mamenchisauruksen kallo oli vähemmän suippo kuin Brachiosauruksella, ja sen hartiat olivat matalammat ja pienemmät. Kaikki Mamenchisauruksen kaulan, ruumiin ja hännän nikamat olivat onttoja ja kevyitä. Jalat olivat melko tukevat. Tämä piti sen painopisteen matalana, mikä auttoi eläintä säilyttämään tasapainonsa.
Fossiilit

Mamenchisauruksen fossiileja on löydetty Kiinasta. Löydettyihin fossiileihin lukeutuu useiden yksilöiden jäänteitä, jotka ovat tosin yleensä osittaisia.
Erään toisen Mamenchisauruksen löytäminen vuonna 2001 salli tarkempien rekonstruktioiden tekemisen dinosauruksesta. Yksi oli hännänpää, jossa nikamat olivat lujatekoisempia ja niissä oli pidemmät neuraalihaarakkeet. Tästä ajatellaan, että hännänpää oli muokkautunut aseeksi, niin kuin joillakin muilla aasialaisilla sauropodeilla, kuten Shunosauruksella. Asetta saatettiin käyttää kahden koiraan välisessä hallitsemiskilpailussa, mutta myös hyökkäävän saalistajan torjumiseen.
Ravinto

Kuten muut sauropodit, Mamenchisaurus oli kasvinsyöjä. Sen lusikan muotoiset hampaat eivät olleet ruuan pureskelua varten, mutta niitä käytettiin haravan tapaan lehtien riipimiseen kasveista. Mamenchisaurus nieli ne sen valtavaan, kammionkaltaiseen mahaansa. Kuten kaikkien kasvinsyöjien, Mamenchisauruksen oli syötävä jatkuvasti saadakseen tarpeeksi ravintoa massiivisen ruumiinsa ravitsemiseen.
Kuvia

Neljä eri Mamenchisaurus-lajia verrattuna ihmiseen. Lajit vasemmalta oikealle: M. youngi, M. constructus, M. hochuanensis ja M. sinocanadorum.
Mamenchisaurus hochuanensiksen luuranko Fieldin luonnonhistoriallisessa museossa Chicagossa. Lajin pituus oli 22 metriä, josta kaulan osuus oli noin yhdeksän metriä.
Mamenchisaurus hochuanensiksen kallo.
Maureen Forrester

Carl Van Vechten, Maureen Forrester, 1960.
Maureen Forrester, CC, OQ, (25. heinäkuuta 1930 Montréalissa, Québec – 16. kesäkuuta 2010), oli kanadalainen altto.
Forrester syntyi nelilapsisen perheen tyttäreksi. Hän kiersi laajalti Pohjois-Amerikassa sekä Euroopassa ja piti New Yorkin -ensiesiintymisensä Town Hallissa 1956. Hän tuli tunnetuksi varsinkin Mahlerin tulkitsijana; lisäksi hän sai arvostusta muun muassa saksankielisten liedien esittäjänä.
Forrester toimi myös Bianca Castafioren ääninäyttelijänä Tintistä kertovassa televisiosarjassa. Hänet otettiin Canadian Music Hall of Fameen vuonna 1990 ja Canada’s Walk of Fameen 2000. Hän julkaisi vuonna 1986 muistelmateoksensa Out of Character.
Matti Kulla

Matti Kulla (s. 10. syyskuuta 1945) on suomalainen koripallovaikuttaja. Hän toimi vuosina 1990–1991 Suomen Koripalloliiton puheenjohtajana.
Matti Kulla eli nuoruutensa Orivedellä, jossa lentopallo oli suosituin palloilulaji. Koripallon pariin hän innostui vasta Helsingissä vuonna 1980 ollessaan Töölön kisahallissa katsomassa elämänsä ensimmäistä koripallo-ottelua. Hänet valittiin Torpan Poikien johtokuntaan ja vuonna 1983 Suomen mestaruuden juuri voittaneen seuran puheenjohtajaksi. Vuonna 1986 ToPo voitti jälleen mestaruuden. Vuonna 1987 Kulla vaihtoi työnantajaa ja muutti Tampereelle. ToPon puheenjohtajana hän jatkoi kevääseen 1988 asti, mutta samanaikaisesti oli alkanut jäsenyys Suomen Koripalloliiton hallituksessa.
Koripalloliiton puheenjohtajaksi Kulla valittiin syksyllä 1989, jolloin hän työskenteli jo Kouvolassa lehtiyhtiön toimitusjohtajana. Puheenjohtajuuskausi kesti vain kaksi vuotta 1990–1991.
Kouvolan seudusta tuli Matti Kullan pysyvä kotitienoo. Oltuaan pari vuotta taustavaikuttajana hän alkoi toimia aktiivisesti Kouvojen organisaatiossa. Usean vuoden johtokuntatyöskentelyn jälkeen hänet valittiin seuran puheenjohtajaksi vuosiksi 2001–2005. Suomen mestaruuden Kouvot voitti viimeksi kaudella 2003–2004. Nykyisin Matti Kulla toimii Kouvojen hallituksen jäsenenä.
Merja Salonen

Merja Salonen -nimisiä suomalaisia henkilöitä ovat:
Merja Salonen (s. 1960), sanoittaja ja kirjailija
Merja Salonen Di Giorgio (s. 1973), kuvataiteilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Merja Salonen”, voi hakea sivunnimihaulla, laajalla sivunnimihaulla tai tekstihaulla.
Masuzō Madono

| Henkilötiedot |
| --- | --- | --- |
Koko nimi: Masuzō Madono
Syntymäaika: 
Syntymäpaikka: Japani
Kansalaisuus:  Japani
Pelipaikka: Keskikenttäpelaaja
Junioriseurat
: Kwansei Gakuin University
Maajoukkue
| 1925 | Japani | 2 (0) |
Masuzō Madono (jap. 真殿 益蔵, Madono Masuzō) oli japanilainen jalkapalloilija.
Jalkapallomaajoukkue

Madono debytoi Japanin maajoukkueessa toukokuussa 1925. Hän on pelannut kaksi maaottelua.
Aiheesta muualla

National Football Teams
Maribon tuomiorovastikunta

| Maribon tuomiorovastikunta |
| --- | --- |
Suuntautuminen:  Luterilaisuus
Kirkkokunta:  Tanskan kansankirkko
Hiippakunta:  Lolland-Falsterin hiippakunta
Jäseniä:  15 247, alueen väkiluku 18 674 (v. 2016)
Aiheesta muualla
Maribo Domprovsti
Infobox OKVirheellinen NIMI-arvo: 
Maribon tuomiorovastikunta ((tanskaksi) Maribo Domprovsti) on rovastikunta Lolland-Falsterin hiippakunnassa Tanskan kansankirkossa. Rovastikunta sijaitsee Lollandin kunnan alueella.
Rovastikuntaan kuuluu 23 seurakuntaa (sogn) ja 11 pastoraattia (pastorat).
Pastoraatit

| Maribon tuomiorovastikunnan pastoraatit |
| --- | --- | --- |
| Bandholm-Askø Pastorat | Fuglse-Errindlev Pastorat | Holeby-Bursø Pastorat |
| Hunseby Pastorat | Maribo Dompastorat | Nebbelunde-Sædinge Pastorat |
| Østofte Pastorat | Rødbyhavn Pastorat | Rødby-Ringsebølle Pastorat |
| Stokkemarke Pastorat | Tirsted-Vejleby-Hillested-Skørringe Pastorat |  |